A határőrök ma is büszkék védőszentjükre - szon.hu
A határőrök ma is büszkék védőszentjükre
2017.07.17 10:53
Az emlékezőbeszédet hallgatja a résztvevők egy csoportja	- © Fotó: olvasónktól
Nyírbátor – A volt határőrségre és annak védőszentjére, I. Lászlóra emlékeztek a Nyírbátori Határőr Igazgatóság Nyugdíjasai Egyesület tagjai, valamint a rendőrség állományában ma is aktív szolgálatot teljesítő határőrök a napokban.
Vincze István emlékező beszédében kiemelte: az egykori határőröket összekapcsolja az a közös élmény- és érzelemvilág, amely a határőrségen kívül egyetlen más szervezetre sem jellemző. A rendőrség imázsát növeli az integrálódott határőr-állomány hivatástudata, jó szakmai felkészültsége és intézkedőképessége.
Szent László építette ki az első szilárd határőrizeti rendszert, amelynek alapja a 78 vármegye volt. A határőrök ma is büszkék a védőszentjükre, s ápolják a vele kapcsolatos nemes hagyományokat. A kopjafánál, amelyet a nyugdíjas egyesület állíttatott, koszorút helyeztek el a résztvevők.
Címkék: hatátőrök, megemlékezés, Nyírbátor